CELEX: 62019CN0073
Language: et
Date: 2019-01-31 00:00:00
Title: kohtuasi C-73/19: Eelotsusetaotlus, mille on esitanud Hof van beroep te Antwerpen (Belgia) 31. jaanuaril 2019 — Belgische Staat, keda esindab tööhõive-, majandus- ja tarbijakaitseminister, kelle vastutusala on väliskaubandus, Belgische Staat, keda esindab majandusinspektsiooni peadirektoraadi peadirektor versus Movic BV, Events Belgium BV, Leisure Tickets & Activities International BV

15.4.2019   
            
            
               ET
            
            
               Euroopa Liidu Teataja
            
            
               C 139/36
            
         
      Eelotsusetaotlus, mille on esitanud Hof van beroep te Antwerpen (Belgia) 31. jaanuaril 2019 — Belgische Staat, keda esindab tööhõive-, majandus- ja tarbijakaitseminister, kelle vastutusala on väliskaubandus, Belgische Staat, keda esindab majandusinspektsiooni peadirektoraadi peadirektor versus Movic BV, Events Belgium BV, Leisure Tickets & Activities International BV
      (kohtuasi C-73/19)
      (2019/C 139/35)
      Kohtumenetluse keel: hollandi
      
         Eelotsusetaotluse esitanud kohus
      
      Hof van beroep te Antwerpen
      
         Põhikohtuasja pooled
      
      
         Apellatsioonkaebuse esitajad: Belgische Staat, keda esindab tööhõive-, majandus- ja tarbijakaitseminister, kelle vastutusala on väliskaubandus, Belgische Staat, keda esindab majandusinspektsiooni peadirektoraadi peadirektor
      
         Vastustajad apellatsioonimenetluses: Movic BV, Events Belgium BV, Leisure Tickets & Activities International BV
      
         Eelotsuse küsimus
      
      Kas kohtuasi, mille aluseks on Belgia riigi poolt 30. juuli 2013. aasta seaduse (mis reguleerib ürituste piletite edasimüüki) artikli 14 ja WER artikli XVII.7 alusel Madalmaade äriühingute vastu esitatud hagi, millega palutakse tuvastada tarbijaid kahjustavad ebaseaduslikud turu- ja/või kaubandustavad ning lõpetada nende kasutamine, kusjuures kõnealused äriühingud pöörduvad Madalmaades veebisaitide kaudu peamiselt Belgia klientide poole, pakkudes edasimüügiks Belgias toimuvate ürituste pileteid, on tsiviil- või kaubandusasi Euroopa Parlamendi ja nõukogu 12. detsembri 2012 aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (1) artikli 1 lõike 1 tähenduses ja kas sellises kohtuasjas tehtud kohtuotsus võib seetõttu kuuluda nimetatud määruse kohaldamisalasse?
      
         (1)  Euroopa Parlamendi ja nõukogu 12. detsembri 2012. aasta määrus (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (ELT 2012, L 351, lk 1).